=== Miljøproblemer ===
Estland oplevede også store miljøproblemer i sovjettiden. Ifølge en redegørelse fra Estlands kontrolkommission for hydrometrologi og naturmiljø dateret 21. april 1987 indebar den sovjetiske udnyttelse af [[fosfor]]itressourcer i [[Maardu]] en samlet forurening på 7.734 ton pr år svarende til 23,3% af den samlede forurening i Tallinn. Eesti Fosforiit producerede 3.257 ton [[CO2|CO<sub>2</sub>]], 1.275 [[NOx]] og 252 ton flourforurening. I forbindelse med tilbageværende rester af den udnyttede [[diktonyma]][[skifer]] produceredes ved selvantændelse årligt skønsmæssigt 10.000 ton [[CO2|CO<sub>2</sub>]].<ref>Ülo Ignats: Fosforitbrytningen i Estland; Göteborg 1988; {{ISBN|91-971051-1-2}}; s. 22</ref> Dertil kom andre miljøproblemer som ødelæggelse af vandkvaliteten<ref>Ignats (1988), s. 30-35</ref> samt tab af landets bedste landbrugsjord.<ref>Ignats (1988), s. 27-29</ref> 40-70% af husdyrene i landbruget var angrebne af fluorus. Også børn i området var ramt, af en sygelig svækkelse af skelettet. Kroniske deformationer forekom hos 12% af en undersøgt børnegruppe, mere end 10 gange højere end i en kontrolgruppe.<ref>Ülo Ignats: Estland. Den sjungande revolutionen; Göteborg 1989; {{ISBN|91-971051-4-7}}; s. 118</ref> Asken fra olieskifferen indeholdt adskillige [[tungmetal]]ler som [[bly]], [[kadmium]], [[kviksølv]], [[vanadium]], [[strontium]], [[krom]] og [[uran]].<ref>Ignats (1989), s. 128</ref> Fiskeriet i Estlands vigtigste ferskvandssø, Peipsi, faldt fra 30.000 ton pr. år til omkring 10.000 ton pr. år. Også flere kystfarvande var ramt af alvorlig forurening.<ref>Ignats (1989), s. 119</ref>
Filosofi Historie Foreninger Organisationer